^ ser. 11 Bakeng sa lintlha tse eketsehileng tse ka u thusang ho ntlafatsa tsela eo u binang ka eona, shebella lenaneo la December 2014 la Khaso ea JW (Ka Senyesemane). Baromiwa ba be ba fela pelo ya go kwa ditaba tša go tšwa Freetown. Mafelelong go ile gwa fihla lengwalo le re: “Go sa šetšwe tlhakatlhakano, re sa dutše re aba Kingdom News No. 35, e rego: ‘Na Batho ka Moka ba tla ka ba Ratana?’ Batho ba tloga ba thabela e bile a mangwe a marabele a ithuta le rena. Ka gona re ikemišeditše go katološa modiro wa rena wa boboledi.” 35 Ruri Jehofa o šegofaditše maiteko a mokgatlo wa gagwe wa mehleng yeno ge o be o lwela tshwanelo ya go mo hlankela ka bolokologi. Ka go lwela ditshwanelo tša bona tša semolao, gantši batho ba Modimo ba kgonne go nea bohlatse bjo matla dikgorong tša tsheko le setšhabeng. (Baroma 1:8) Mafelelo a mangwe a mabotse a diphenyo tša bona tše dintši tša semolao ke gore ba thušitše gore ditshwanelo tša batho ba bangwe ba bantši bao e sego Dihlatse di hlompšhe. Lega go le bjalo, ka ge re le batho ba Modimo, morero wa rena ga se go fetoša tsela yeo dilo di dirwago ka yona setšhabeng; le gona ga re ikgodiše ka diphenyo tše. Ka godimo ga tšohle, Dihlatse tša Jehofa di lwetše ditshwanelo tša tšona tša semolao dikgorong tša tsheko e le gore di thee borapedi bjo bo sekilego ka molao le go bo tšwetša pele.—Bala Bafilipi 1:7.